recursal/SuperWikiNEXT-32B huggingface dataset:
**אוסקר בגס** (בגרמנית: **Oskar Begas**‏; 31 ביולי 1828 – 10 בנובמבר 1883) היה צייר פורטרטים והיסטוריה גרמני. השיג מוניטין והכרה גבוהים, במיוחד בציורי פורטרטים של בני המעמד הבינוני והעליון. לאחר מותו, כמו אמנים אקדמיים רבים בדורו, הוא נשכח במהרה.

קריירה
------

אוסקר בגס התמסר לציור בהדרכת אביו בילדותו. כמה פורטרטים של בני המשפחה הקרובים ביותר נותרו משלב מוקדם בחייו משנת 1842. בסטודיו של אביו התאמן בהעתקה של תמונות, עבד על עבודותיו של אביו ובגיל 13 ביצע את העבודה המוזמנת הראשונה למען החברה הגבוהה בברלין.

מאוחר יותר, באקדמיה לאמנויות, עבד בתחילה בתחום ציור ההיסטוריה. לאחר שהות של שנה (1849/50) בדרזדן, שם היה תלמידו של אדוארד בנדמן, שב בגס לברלין ובשנת 1852 קיבל את מלגת רומא מהאקדמיה בברלין. ברומא, שם שהה עד 1854. הציור "ההורדה מהצלב של סנט מיכאל" זכתה במדליית זהב.

לאחר חזרתו לברלין ומותו המוקדם של אביו בנובמבר 1854, הופקד בידו המשך עבודתו של אביו בהזמנת המלך פרידריך וילהלם הרביעי. הוא תיאר אישים כמו היינריך פרידריך לינק, אוגוסט בוך, יוהנס פון מולר ויוהאן לוקאס שנליין. כצייר פורטרטים הוא נותר בחוגים חברתיים גבוהים עד מותו והיה מיוצג בתערוכות רבות בגרמניה ומחוצה לה. הוא היה חבר הבונים החופשיים בברלין.

יצירה
-----

בדיוקנאותיו הדגיש בגס את המאפיינים האישיים ביד בטוחה. ידועים הם דיוקנם של הצייר פטר פון קורנליוס דיוקנאותיו של נסיך הכתר של פרוסיה, הרוזן מולטקה (1868) ודיוקן עצמי משנת 1850. עבודתו על דיוקנאות נשים מגלה גם אמפתיה רבה, למשל בפורטרט הכפול של שתי בנותיו הבוגרות אליזבת וסוזן (1877).

בתחום הדיוקנאות, בגס נשאר תקוע במוסכמות של זמנו. בהשוואה לעבודתו של אביו, הוא השתמש בנוסחאות פורטרטים ייצוגיות, לפעמים משופרות באופן מונומנטלי, העונות לטעמם של המעמד הבינוני הגבוה בימיו הראשונים. אפילו יותר מאשר בדיוקנאות המוזמנים, יכולתו ואהבתו לחידושים, ניכרים בנופי החורף והסתיו המעוצבים שלו עם ציידים וצייד, ובדיוקנאות שנוצרו לשימוש פרטי.

כמעט שום דבר מהעבודותיו הטובות של בגס כצייר דקורטיבי בברלין לא שרד. עבודותיו העיקריות בתחום זה הן: ארבע קומפוזיציות מהמיתוס של אמור ונפש (1866), "ארוחת הצהריים" באולם הנשפים של בית העירייה החדש בברלין (1869/70) והציורים באולם האירועים בשדרת אונטר דן לינדן בברלין.

"קבלת הפנים של פרוטסטנטים על ידי פרידריך וילהלם הראשון" בפוטסדאם (1862) ופרידריך הגדול לאחר תום מלחמת שבע השנים, בקפלה של ארמון שרלוטנבורג (1863) היו אהובות במיוחד מתמונותיו הנדירות בנושאים היסטוריים.

גלריה
-----

* הינסברג הינסברג
* לאופולד אולשטיין לאופולד אולשטיין
* פסק הדין של פריס פסק הדין של פריס
* הלמוט בגס הלמוט בגס
* פרנציסקה שפייר פרנציסקה שפייר
* דיוקן אישה דיוקן אישה
* מריה בגס מריה בגס

קישורים חיצוניים
----------------

ויקישיתוף מדיה וקבצים בנושא **אוסקר בגס** בוויקישיתוף
* אוסקר בגס, באתר "Find a Grave" (באנגלית)

הערות שוליים
------------

1. ↑  "Begas, Oskar", daten.digitale-sammlungen.de
2. ↑  Wolfgang Cortjaens: *Oscar Begas (1828-1883). Ein Berliner Maler zwischen Hof und Bourgeoisie*. Michael Imhof Verlag, Petersberg 2017
3. ↑  Deutsche Biographie, Begas, Oskar - Deutsche Biographie, www.deutsche-biographie.de (בגרמנית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 11610905X
* ISNI: 0000 0000 6675 8229
* LCCN: nb2017022159
* RKD: 213713
* SUDOC: 223313564
* ULAN: 500082641
* VIAF: 25345017
* WorldCat: lccn-nb2017022159

 |
**אוסקר בלים** (בגרמנית: **Oskar Blümm**‏; 26 ביוני 1884 – 12 בדצמבר 1951) היה גנרל בוורמאכט במהלך מלחמת העולם השנייה.

ביוגרפיה
--------

### קריירה מוקדמת

בלים נולד ב-26 ביוני 1884 בצווייזל, ובשנת 1905 הוא התגייס לצבא הקיסרות הגרמנית, והצטרף לרגימנט הרגלים הבווארי ה-21 (פרידריך פרנץ הרביעי, הדוכס הגדול של מקלנבורג-שוורין), ובשנת 1906 הוא הועבר לרגימנט הרגלים הבווארי ה-5 (ארנסט לודוויג, הדוכס הגדול של הסן). עם פרוץ מלחמת העולם הראשונה הוא מונה לשליש הגדוד ה-1 ברגימנט המילואים הבווארי ה-4, עמו לחם במהלך הקרבות, ובשנת 1917 הוא הועלה לדרגת האופטמן ומונה לקצין מטה בחטיבת הרגלים הבווארית ה-2. על פעולותיו בקרבות קיבל בלים את עיטור צלב הברזל דרגה ראשונה ושנייה וצלב הכבוד של מלחמת העולם 1914/1918.

לאחר המלחמה הצטרף בלים לרייכסווהר, ומילא בו תפקידי פיקוד ומטה. ב-1 באפריל 1928 הוא הועלה לדרגת מיור, וב-1 בפברואר 1933 הוא הועלה לדרגת אוברסט לוטננט. ב-1 בנובמבר אותה שנה הוא מונה למפקד הגדוד ה-3 ברגימנט הרגלים ה-21 (בוואריה), ובאוקטובר 1934 הוא מונה למפקד רגימנט הרגלים ה-42. ב-1 בפברואר 1935 הוא הועלה לדרגת אוברסט, וב-1 באפריל 1938 הועלה לדרגת גנרל מיור.

### מלחמת העולם השנייה

בפרוץ המלחמה מונה בלים למפקד הדיוויזיה ה-57, ולחם עמה במהלך המערכה בפולין כחלק מקבוצת ארמיות דרום. ב-20 באפריל 1940 הוא הועלה לדרגת גנרל לוטננט, ובמהלך המערכה על צרפת לחמה הדיוויזיה כחלק מהקורפוס ה-38 במסגרת הארמייה הרביעית. במהלך מבצע ברברוסה לחמה הדיוויזיה כחלק מהקורפוס ה-55 במסגרת הארמייה השישית, והשתתפה בקרב קייב, קרב אומן ובקרב חרקוב הראשון, וב-23 בנובמבר 1941 הוא קיבל על פעולותיו את עיטור צלב האבירים של צלב הברזל. בינואר 1942 הוא הועבר לעתודת המילואים, אולם באפריל חזר לפקד על הדיוויזיה ובקיץ 1942 לחמה הדיוויזיה במבצע מקרה כחול כחלק מארמיית הפאנצר השנייה, והשתתפה עמה בקרבות באזור וורונז'. ב-1 בנובמבר אותה שנה הוא מונה למפקד הדיוויזיה ה-407, שהייתה דיוויזיית הדרכה בבוואריה. בשנת 1944 הוא ביקר את אשתו באורסברג, ובמהלך ביקורו מנע מאנשי אס אס לגרש את תושבי העיר, וב-26 באפריל 1945 הוא נפל בשבי בעלות הברית.

### לאחר המלחמה

בשנת 1947 שוחרר בלים מהשבי, ולאחר שחרורו התגורר באורסברג, עד מותו ב-12 בדצמבר 1951.

קישורים חיצוניים
----------------

ויקישיתוף מדיה וקבצים בנושא **אוסקר בלים** בוויקישיתוף
* אוסקר בלים באתר lexikon-der-wehrmacht (בגרמנית)
**ג'קאס מציגים: חרא סבא** (באנגלית: **Bad Grandpa**) הוא סרט קומדיה בבימויו של ג'ף טרמיין ובכיכובו של ג'וני נוקסוויל שיצא לאקרנים בשנת 2013. הסרט מוקדש לזכרו של ראיין דאן, חבר צוות ג'קאס, שנהרג בשנת 2011 בתאונת דרכים.

עלילה
-----

הסרט מבוסס על פינה קבועה בסרטי ג'קאס שנקראת באותו השם, המספרת על אדם מבוגר ונכדו שמדברים בגסויות ומותחים אנשים בסגנון סרטיו של סשה ברון כהן "בוראט" ו"ברונו".

בתחילת הסרט, ארווינג זיסמן (ג'וני נוקסוויל) מגלה במפתיע שאשתו נפטרה, והוא מחליט מאותו הרגע לא להפסיק לקיים יחסי מין עם נשים עד מותו. במהלך ההלוויה, בתו של זיסמן נכנסת ואומרת לו שהיא נכנסת לכלא עקב פרשיית סמים, והיא צריכה שהוא יסיע את בנה (ג'קסון ניקול) לבעלה לשעבר. במהלך הסרט, ארווינג זיסמן ונכדו יוצאים למסע לאורך רחבי הארץ, תוך ביצוע מעשים גסים ומצחיקים המצטלמים במצלמה נסתרת.

ביקורות והכנסות
---------------

הסרט זכה לביקורות מעורבות. באתר rotten tomatoes, הסרט קיבל ציון של 60%. חלק מהמבקרים הציגו את הסרט כחכם, מצחיק, ומשוחק היטב אך חלק גדול מהמבקרים כתבו שהסרט מאוד וולגרי ומי שלא חובב את סרטי ג'קאס לא יהנה בסרט זה. רוב הביקורות שיבחו את משחקו של ג'וני נוקסוויל.

הסרט התקבל עם הכנסות מפתיעות לטובה והיה אחד הסרטים הכי נצפים של אותה שנה בבתי הקולנוע של שנת 2013 והכנסותיו עומדות על 151,831,537 $ בקופות (נכון ליולי 2014). הסרט היה מועמד לפרס אוסקר באותה השנה על קטגוריית האיפור הטוב ביותר.

סרט המשך
--------

ביוני 2014 יצא לאקרנים סרט המשך "ג'קאס מציגים חרא סבא.5" עם 40 דקות של תוספות (בדומה לסרטי ג'קאס).

קישורים חיצוניים
----------------

* 

* אתר האינטרנט הרשמי של ג'קאס מציגים: חרא סבא
* ג'קאס מציגים: חרא סבא, ברשת החברתית פייסבוק

* "ג'קאס מציגים: חרא סבא", במסד הנתונים הקולנועיים IMDb (באנגלית)

* "ג'קאס מציגים: חרא סבא", באתר AllMovie (באנגלית)

* "ג'קאס מציגים: חרא סבא", באתר Rotten Tomatoes (באנגלית)

* "ג'קאס מציגים: חרא סבא", באתר Box Office Mojo (באנגלית)

* "ג'קאס מציגים: חרא סבא", באתר Metacritic (באנגלית)

* "ג'קאס מציגים: חרא סבא", במסד הנתונים הקולנועיים KinoPoisk (ברוסית)

הערות שוליים
------------

1. ↑  Jackass Presents: Bad Grandpa באתר Mojo
**פסיון ואליש** (שם מדעי: *Catreus wallichii*) הוא מין יחיד בסוגו של פסיון אפור החי בהרי ההימלאיה בטבע. הוא נקרא על שמו של החוקר הדני נתניאל ואליש.

מאפיינים
--------

אורכו של הפסיון 90–118 ס"מ, גובהו 45–58 ס"מ ומשקלו 1.5-1.7 ק"ג. הוא בעל נוצות אפורות ומנוקדות מעט בשחור והכנפיים כתומות. לזכר נוצות זנב ארוכות בצבעי אפור וחום והן משמשות לראווה. לנקבות הקטנות יותר, זנב צנוע יותר וצבעם אפור-חום. הראש של שניהם לבן כולל המקור והלחיים אדומות. בקצה הראש ישנו כתר לבן.

הפסיונים חיים בטבע בעמקי ההרים של ההימלאיה בהודו, נפאל, בורמה ופקיסטן. הזכרים הם מונוגמיים ועוזרים לנקבה בבניית הקן. הנקבה מטילה 10–11 ביצים.

מצב השימור של הפסיון בטבע הוא פגיע עקב פגיעה בבית הגידול הטבעי שלו ועובדת היותו רגיש להפרעות אנושיות.

ראו גם
------

* פסיון הדם
* מונאל ההימלאיה

קישורים חיצוניים
----------------

ויקישיתוף מדיה וקבצים בנושא **פסיון ואליש** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
 |

הערות שוליים
------------

1. ↑  פסיון ואליש באתר הרשימה האדומה של IUCN
2. ↑  Influence of Human Disturbance on the Abundance of Himalayan Pheasant (Aves, Galliformes) in the Temperate Forest of Western Himalaya, India : Vestnik Zoologii, www.degruyter.com
**טיפול שורש כירורגי** או **אפיסקטומי** (באנגלית: **Root end surgery** או **Apiceoctomy** או **root-end filling**) הוא הליך כירורגי אנדודונטי בו מסירים את קצה השורש וממלאים חומר ביו-קומפטבילי בחלל קצה השורש.

הליך כזה בדרך כלל נצרך כאשר טיפול שורש קונבנציונלי קודם, נכשל באותה שן, וחידוש טיפול שורש נכשל אף הוא או במצב מורכב שבו לא היה מומלץ לבצע חידוש טיפול שורש. שיטות חדישות עושות שימוש באמצעים מיקרו-כירורגיים כגון מיקרוסקופ ניתוח דנטלי, חומר מילוי סידנו-סיליקטי(Calcium silicate), הכנת קצה אולטראסונית ועוד.

הסרת קצה השורש נדרשת כדי להסיר את כל הדלתא האפיקאלית (Apical delta), אשר נצרכת כדי להבטיח נקוי אנטומי מלא.

בדרך כלל החלופה היחידה לטיפול שורש כירורגי היא עקירת השן, שלאחריה טיפולי המשך יכולים להיות גשר, שתל, שיניים תותבות או פתרון אחר.

קישורים חיצוניים
----------------

ויקישיתוף מדיה וקבצים בנושא **טיפול שורש כירורגי** בוויקישיתוף
* תיאור הליך אפיסקטומי
* טיפול שורש כירורגי, באתר אנציקלופדיה בריטניקה (באנגלית)

הערות שוליים
------------

1. ↑  הגדרה רפואית: "Excision of the apical portion of a tooth through an opening made in the overlying labial, buccal, or palatal alveolar bone"  
(Dorland, 28th ed)
2. ↑  "Endodontic Microsurgery". *Compendium of Continuing Education in Dentistry*. Aegis Communications. ביוני 2007. ISSN 1548-8578. `{{cite journal}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007294037605171
* LCCN: sh85005980

 |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
ציוד משרדי
**ציוד משרדי** הוא מכלול של מוצרים הקשורים לפעילות האדמיסניסטרטיבית והתפעולית השוטפת של בתי עסק, מוסדות וארגונים.

סוגים של ציוד משרדי
-------------------

כלי כתיבה ומוצרי נייר הם סוגים של ציוד משרדי
בתוך מגוון המוצרים המשתייכים לציוד המשרדי כגון: מדפסות, דיו למדפסת, טונר לייזר, כלי כתיבה, כיסאות, דפי צילום ועוד, ניתן למצוא גם מוצרי יסוד בסיסיים הקשורים לעולם הקמעונאות כגון: קפה, סוכר תה וחלב.

### כלי כתיבה

 ערך מורחב – **כלי כתיבה**  

**כלי כתיבה** הם כלים המשמשים לכתיבה או לשרטוט. 
ישנם סוגים רבים של כלי כתיבה המשתמשים למטרות שונות. 

| כלי כתיבה |
| --- |
| 

|  |  |
| --- | --- |
| גיר • דיו • טוש • טיפקס • מדגש • מחברת • מחדד • מחק • עיפרון • עט • קולמוס • קלמר • קסת דיו • נייר פחם • רייספדר • רפידוגרף |  |

 |

### נייר ומוצריו

 ערך מורחב – **נייר**  

נְייר הוא משטח סיבי, דק במיוחד, נפוץ ביותר בצבע לבן אך קיים גם בצבעים אחרים. שימושיו העיקריים הם לכתיבה ולדפוס של טקסטים.

מוצרי נייר שנעשה בהם שימוש משרדי כוללים: 

* נייר בגודל A4
* נייר בריסטול - סוג נפוץ של דף נייר המיועד בעיקר לצורך הדפסה במדפסות ובמכונות צילום סטנדרטיות.
* מעטפות ומדבקות.

מוצרים נלווים לשימוש בנייר כוללים:

* מכלב ואטב נייר - אמצעים שונים להצמדת ניירות
* משקולת נייר - אמצעי למניעת נשיאת ניירות על ידי משב רוח
* קלסר-אמצאי לשמירת ניירת.

### מיכון משרדי

שימוש במיכון משרדי
 ערך מורחב – **מכונה**  

מכונה היא מכשיר מורכב המְבַצֵע עבודות לאדם. זהו התקן מורכב שצורך, מעביר או משנה אנרגיה על מנת לבצע משימה או עבודה מסוימת.

דוגמאות למכונות שנעשה שבהן שימוש משרדי:

* מכונת צילום - משמשת לשכפול תוכן דף או תמונה על נייר, בעותק יחיד או במספר רב של עותקים, בצורה יעילה וזולה.
* מכונות למינציה - מגרסה ומכונות כריכה.

### ריהוט משרדי

ריהוט משרדי
 ערך מורחב – **רהיט**  

רהיט הוא עצם המשמש להישענות, אחסון או החזקת עצמים ומשטחי עבודה בגובה הרצוי מעל פני השטח. מרבית הרהיטים הם ניידים ועמידים במשך שנים רבות. פריטי ריהוט משרדי נפוצים כוללים כיסאות משרד, שולחן כתיבה, שולחנות עבודה וכיסאות מנהלים.

קישורים חיצוניים
----------------

ויקישיתוף מדיה וקבצים בנושא **ציוד משרדי** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 4371892-9
* NDL: 00574759
* NKC: ph121423

 |
**דוסטלי מולדר** (בהולנדית: **Dustley Mulder**; נולד ב-27 בינואר 1985) הוא כדורגלן עבר קוראסאואי ששיחק בעמדת המגן הימני.

קריירת מועדונים
---------------

מולדר גדל באקדמיה לכדורגל של פיינורד ובגיל 19 הצטרף לקבוצת הבוגרים של אקסלסיור רוטרדם, היריבה העירונית. בקיץ 2006 מולדר חתם בוואלבייק ל-5 שנים.

ב-30 ביוני 2010 מולדר חתם לשנתיים בלבסקי סופיה מליגת העל הבולגרית. יום לאחר מכן ערך את משחק הבכורה שלו בקבוצה במשחק ידידות נגד מטאליסט חרקוב. ב-22 ביולי הוא ערך את הופעת הבכורה הרשמית שלו במועדון במוקדמות הליגה האירופית נגד דאנדוק האירית. ב-8 בדצמבר 2011 האריך את חוזהו בלבסקי עד קיץ 2013. ב-25 באוגוסט 2012 הבקיע את שער הבכורה שלו בקבוצה בניצחון 0-2 נגד מונטנה. בתום העונה שוחרר מהמועדון לאחר שסיים את חוזהו, אך חזר זמן קצר לאחר ששוחרר.

ביולי 2014 חתם באפולון לימסול הקפריסאית לעונה עם אופציה לעונה נוספת. ב-21 באוגוסט 2014 ערך את הופעת הבכורה שלו בקבוצה בתיקו 1-1 נגד לוקומוטיב מוסקבה במסגרת פלייאוף העלייה לשלב הבתים של הליגה האירופית.

קריירה בינלאומית
----------------

ב-27 במרץ 2015 מולדר ערך את הופעת הבכורה שלו בנבחרת קוראסאו בניצחון 1-2 נגד מונטסראט במסגרת מוקדמות מונדיאל 2018.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
**רועי פרייליך** (נולד ב-1974 בחיפה) הוא זמר ומוזיקאי ישראלי, סולן להקת "נערות ריינס".

ביוגרפיה
--------

רועי פרייליך נולד וגדל בחיפה. למד קולנוע בבית הספר קמרה אובסקורה ומוזיקה בבית הספר רימון.

בשנת 2004 החל בהקלטת סקיצות לאלבום בכורה עם המפיק המוזיקלי אלידע רמון, הבסיסט גיא גולדשטיין איתו ניגן בנעוריו בחיפה, והמתופף מיקי קוקלביץ, שהוחלף בשנת 2006 על ידי ניר וטשטיין. במקום להקליט את אלבום הסולו התגבשו פרייליך, וטשטיין וגולדשטיין ללהקת "נערות ריינס", המנגנת רוק ופוסט-פאנק כשפרייליך משמש כסולן וכנגן גיטרה חשמלית. הלהקה הוציאה שני אלבומים - "נערות ריינס" (2009) ו"נשמור על החברים" (2012) - שאת כל שיריהם כתב והלחין פרייליך. שני האלבומים זכו לאהדת הקהל ולביקורות משבחות.

במקביל לחברותו בלהקה התפרנס פרייליך מכתיבת דיאלוגים לסדרות טלוויזיה, ביניהן "חשופים", "נויורק" ו"אניגמה".

השתתף באלבום "האחרון" של רם אוריון (2012) בכתיבה והלחנה של השיר "ניצחון 2.0" ובהלחנת השיר "עשן".

בשנת 2013 החל לעבוד על אלבום הסולו, יחד עם המפיק אביחי טוכמן שהפיק גם את אלבומה השני של "נערות ריינס". גם באלבום זה פרייליך כתב והלחין את כל השירים אך ניכר בו שינוי סגנוני והשפעות של דיסקו.
במהלך השנה יצאו הסינגלים "סערה חשמלית", "הפרעת קשב" ו"הלילה היא תרקוד" שזכו להצלחה ולהשמעות רבות בתחנות הרדיו. בשנת 2014 יצא האלבום "מעלה עשן" ובו תשעה שירים, שזכה אף הוא לשבחי הביקורת.

בשנת 2018 יצא אלבומו "הריגוש שבנפילה" עם להקת "המתוקים רצח" ובהפקת אביחי טוכמן.

דיסקוגרפיה
----------

* **נערות ריינס** (עם נערות ריינס), 2009
* **נשמור על החברים** (עם נערות ריינס), 2012
* **מעלה עשן**, 2014
* **הריגוש שבנפילה** (עם "המתוקים רצח"), 2018

קישורים חיצוניים
----------------

* רועי פרייליך, ברשת החברתית פייסבוק
* רועי פרייליך, באתר שירונט
* רועי פרייליך, באתר MusicBrainz (באנגלית)
* רועי פרייליך, באתר בנדקמפ
* סער גמזו, ניצן חורש משוחח עם רועי פרייליך, באתר nrg‏, 5 בינואר 2010
* רז ישראלי, ריינס 2: ריאיון עם רועי פרייליך, באתר nrg‏, 3 בספטמבר 2011
* אתר למנויים בלבד בן שלו, רועי פרייליך מ"נערות ריינס" עומד במרכז הסערה, באתר הארץ, 7 באוגוסט 2013
* אתר למנויים בלבד בן שלו, הפריחה המאוחרת של רועי פרייליך, באתר הארץ, 28 באפריל 2014
* איפה היית עד עכשיו: רועי פרייליך אצל קוטנר, באתר ynet, 16 ביוני 2014
* חן מרקס, "מעלה עשן": אלבום השנה שכמעט היה, באתר nrg‏, 29 בדצמבר 2014
* אתר למנויים בלבד בן שלו, רועי פרייליך לא רוצה להיות רוקר בורגני כמו מוקי, באתר הארץ, 15 בפברואר 2018

הערות שוליים
------------

1. ↑  נדב מנוחין‏, קשוב מאוד 42: השדים של פוליקר, באתר וואלה!‏, 14 באפריל 2014
2. ↑  אתר למנויים בלבד בן שלו, סינגלים || רועי פרייליך יצר פצצת רוק, באתר הארץ, 12 במרץ 2014

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 6ce20a7b-2555-43e6-a674-e9c700f20637

 |
**אלברט קרוסט דומנך** (בספרדית: **Albert Crusat Domènech**; נולד ב-13 במאי 1982) הוא כדורגלן עבר ספרדי, ששיחק בעמדת הקיצוני.

קריירה
------

קרוסט התחיל את הקריירה שלו בקבוצת הכדורגל של רובי ובגיל 14 הצטרף לאקדמיה לכדורגל של אספניול. בשנת 2000 הצטרף לקבוצת המילואים. ב-2 בספטמבר 2002, קרוסט ערך את הופעת הבכורה שלו בקבוצה הבוגרת בהפסד 0–2 לריאל מדריד. עד לסיום העונה, רשם 5 הופעות בקבוצה הבוגרת.

בקיץ 2003 חתם בראיו ואיקאנו מהליגה הספרדית השנייה, בה שיחק חצי עונה. בינואר 2004 חתם בליידה, עימה העפיל לליגה השנייה בסיום העונה.

בקיץ 2005, קרוסט חתם באלמריה. בעונת 2006/2007 היה מהשחקנים הבולטים בקבוצה, כאשר כבש 11 שערי ליגה. בסיום העונה, עלתה אלמריה לליגת העל הספרדית. ב-19 בינואר 2011, כבש בניצחון 2–3 נגד דפורטיבו לה קורונה במסגרת רבע גמר גביע המלך הספרדי. בזכות הניצחון במשחק זה, אלמריה העפילה לחצי גמר הגביע לראשונה בתולדותיה.

ב-3 בספטמבר 2011, קרוסט חתם בויגאן את'לטיק מהפרמייר ליג תמורת 2 מיליון פאונד. ב-10 בספטמבר, ערך את הופעת הבכורה שלו בקבוצה בהפסד 0–3 למנצ'סטר סיטי. ב-19 בנובמבר, הבקיע את שער השוויון בתיקו 3-3 נגד בלקברן רוברס, שהיה גם שער הבכורה שלו בקבוצה.

ב-22 במאי 2013, שוחרר מוויגאן ואת עונת 2013/2014 התחיל כשחקן חופשי. ב-30 בינואר 2014, חתם בבני סכנין מליגת העל, במדיה שיחק ארבעה משחקים. בסיום העונה פרש מכדורגל.

תארים
-----

ליידה
* הליגה הספרדית השלישית: 2003/2004

נבחרת ספרד
* אליפות אירופה בכדורגל עד גיל 16: 1999

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  דורון בן דור, ‏קרוסאט חתם בסכנין, הקבוצה נגד המשטרה, באתר ONE‏, 30 בינואר 2014

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אלברט קרוסט"**.
**אלברט מיד פטיסון** (באנגלית: **Albert Mead Pattison**‏;  9 באפריל 1880 – 26 בנובמבר 1957) היה אמן קנדי מקוויבק שעבד כאמן מסחרי ואדריכל.

ביוגרפיה
--------

### ראשית חייו

נולד בסנט ג'ורג' דה קלרנסוויל, קוויבק, פטיסון היה בנם של ויליאם מיד פטיסון, איש המכס בקלרנסוויל, ושרלוט קראנס.

פטיסון קיבל את השכלתו המוקדמת באקדמיה של קלרנסוויל. בשנים 1899 עד 1903 למד באוניברסיטת מקגיל במונטריאול, קוויבק, שם למד אמנות ואדריכלות.

בין השנים 1908–1912 הוא למד בבית הספר לאמנות של האגודה לאמנות במונטריאול, שם למד אצל האמנים הקנדים הבולטים ויליאם ברימנר ומוריס קולן. מאוחר יותר כמה מחבריו לכיתה הפכו לחברים בקבוצת ביבר הול, ביניהם אמילי קואנן, אדווין הולגייט, ג'ון יאנג ג'ונסטון, שרה רוברטסון, אדריאן הרברט, מייבל מאי, ליליה טורנס ניוטון, פרודנס היוארד וסיביל רוברטסון. בשנת 1911 הוענקה לו מלגת אגודת האמנות.

### חיים מאוחרים

בתחילה עבד פטיסון כשרטט עבור חברת האדריכלות של מונטריאול האצ'יסון, ווד ומילר לפני שהצטרף לעיתון "מונטריאול" בשנת 1915 כאמן מסחרי. המילון "אמנים קנדים" קבע כי פטיסון "עבד במשרה חלקית כמאייר בעיתון מונטריאול. הוא היה עובד במשרה חלקית בלבד כדי שיוכל להקדיש את יתרת תשומת ליבו לציוריו, אותם הציג במוזיאון מונטריאול. לאמנויות יפות מספר פעמים."

פטיסון ייצר עבודות במדיומים רבים, כולל צבעי מים, תחריטים וציורי שמן. רוב עבודותיו מתארות סצנות של חיי היומיום במונטריאול ובכפרי קוויבק הסמוכה.

פטיסון נסע לאנגליה וצרפת בשנת 1924, ושני ציורים בצבעי מים מאותה נסיעה - צ'רינג קרוס ברידג', לונדון ויום הבסטיליה, רואן - הוצגו בתערוכה של האקדמיה המלכותית הקנדית באותה שנה. בביקורתו על שתי העבודות במהדורת 10 במרץ 1925 של מגזין האומנויות והמכתבים בפריז, Revue du Vrai et du Beau, התייחס מבקר האמנות הצרפתי Comte Chabrier ל"עוצמת הרישום, לפשטות וטעמם הטוב של קומפוזיציה, דיוק וחיות הצבע"ותיאר את פטיסון כ"צייר מים שניחן בסגנון מקורי".

פטיסון נפטר בהדסון, קוויבק, ב־26 בנובמבר 1957 בגיל 77.

גלריה
-----

* 
* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **אלברט מיד פטיסון** בוויקישיתוף

הערות שוליים
------------

1. ↑  M987.253.311 | Residence of William Mead Pattison, Esq. Clarenceville, Quebec | Print (photomechanical) | H. Belden Co. (Publisher - éditeur) | McCord Museum, collections.musee-mccord.qc.ca
2. ↑  Reid, James; Reisner (March 9, 2017). Diary of a Country Clergyman 1848-1851
3. ↑  The Beaver Hall Group: 1920s Modernism in Montreal. Edited by Jacques Des Rochers and Brian Foss. The Montreal Museum of Fine Arts/Black Dog Publishing, London, U.K
4. ↑  MacDonald, Colin S. (1967). A Dictionary of Canadian Artists. Ottawa: Canadian Paperbacks
5. ↑  Royal Canadian Academy of Arts/Académie royale des arts du Canada exhibitions and members, 1880-1979 by Evelyn de Rostaing McMann, University of Toronto Press, 1981

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 3031 4482
* LCCN: n95802252
* VIAF: 11563859
* WorldCat: lccn-n95802252

 |
**דיר טריף** (בערבית: **دير طريف**) היה כפר ערבי בגבול השפלה ולרגלי  הרי יהודה, כעשרה קילומטרים מצפון-מזרח לרמלה וכשלושה קילומטרים ממזרח לשדה התעופה לוד. הכפר שכן צפונית-מערבית, סמוך לבית נבאלא.

דיר טריף נכבש במבצע דני, במהלך מלחמת העצמאות, בתחילת יולי 1948 ותושביו פונו.

היסטוריה
--------

הכפר נבנה על תל שכיסה אתר רומי, בשם בֵּיתַ'ריף.
שרידי בניינים קדומים ושברי חפצים עתיקים נמצאו במקום.
במפקד האוכלוסין העות'מאני מ-1596 מנו תושביו 270 נפשות; תושבי הכפר היו מוסלמים, ועסקו בעיקר בחקלאות. רוב בתי הכפר היו בנויים מלבני בוץ וקש. 
בין הקרקעות שרכש בנק אפ"ק בראשית פעילותו בעשור הראשון של המאה ה-20 היו 4,000 דונם מאדמות הכפר.
ב-1920 הוקם בכפר בית ספר וב-1947 למדו בו 171 תלמידים.

במפקד האוכלוסין של המנדט הבריטי בשנת 1922 נמנו בכפר 836 תושבים ובמפקד של 1931 1246 תושבים ב-291 בתים. בתקופת המנדט הבריטי השתייך הכפר לנפת רמלה והבנייה בו התרחבה במידה רבה, בעיקר בחלקו המזרחי.
לפי סקר הכפרים 1945 בארץ ישראל שערכו רשויות המנדט ב-1945 נאמדה אוכלוסיית הכפר ב-1,750 תושבים. אזור הכפר נכלל בשטח שיועד למדינה הערבית, לפי החלטת החלוקה. בכפר התמקם הלגיון הערבי. לפי העיתון הערבי "פלסטין"[דרוש מקור] הפציצו לוחמים יהודים ב-14 באפריל 1948 את הכפר מהאוויר ובתקיפה נפצעו חמישה תושבים.

לאחר סיום ההפוגה הראשונה במלחמת העצמאות, החל צה"ל ב"מבצע דני" - מתקפה על הערים הערביות רמלה ולוד במטרה להרחיב את השטח בשליטת ישראל שבין תל אביב לירושלים על ידי כיתור רמלה ולוד וכיבוש הכפרים שמצפון וממזרח ללוד.
הכפר נכבש לראשונה בידי חטיבת השריון וגדוד רגלים של חטיבת קרייתי ב-9 ביולי 1948,
אולם הכוחות נאלצו לסגת מפאת התקפת נגד חזקה של הלגיון הערבי.
לפי בני מוריס פונו התושבים ב-10 ביולי.
ב-11 ביולי עלה בידי הגדוד התשיעי של חטיבת השריון לכבוש עמדות סביב הכפר.
באותו יום נכשל מאמץ לכבוש את הכפר מידי הרגימנט הראשון של הלגיון.
לבסוף נכבש הכפר בידי גדוד הקומנדו (גדוד 89) של משה דיין יחד עם בית נבאלא הסמוכה, לאחר קרב קשה, ב-13 ביולי.

ב-13 בספטמבר 1948 ביקש ראש הממשלה ושר הביטחון דוד בן-גוריון מוועדת השרים שהייתה אחראית לכפרים הערבים, רשות "להרוס חלקית" 14 כפרים באזור המרכז, ובהם דיר טריף. הוא אמר לשרים כי זוהי בקשה שקיבל בכתב ממפקד חזית המרכז, האלוף צבי איילון, שנימק זאת "מסיבת חוסר בכח אדם לתפיסת המרחב ולהתבצר בעומק".
ב-27 במאי 1949 יושבו בכפר הנטוש יהודים עולים חדשים.
מבני הכפר נהרסו מאוחר יותר, למעט מבנה בית הספר.
בשנת 1949 הוקם במקום מושב בית עריף, שהוקם מחדש בשנת 1951.

קישורים חיצוניים
----------------

ויקישיתוף מדיה וקבצים בנושא **דיר טריף** בוויקישיתוף

הערות שוליים
------------

1. ↑  נתונים מסקר הכפרים (1945), שהוצגו מחדש בספר Hadawi, **Village statistics 1945, Classification of Land and Area Ownership in Palestine**, Beirut, 1970, ומהספר נסרקו לאתר PalestineRemembered.com.
2. ↑  בן ציון מיכאלי, החוות החקלאיות, ראשית ההתיישבות הלאומית בארץ-ישראל, הוצאת מילוא, 1977, עמ' 18–19
3. ↑  זאב וילנאי, "דיר טריף", אנציקלופדיה אריאל, עמ' 1697
4. ↑  בני מוריס, **לידתה של בעיית הפליטים הפלסטינים 1947–1949**, עמ' 590, סעיף 221.
5. ↑  בני מוריס, **1948**, עמ' 320.
6. ↑  בני מוריס, **לידתה של בעיית הפליטים הפלסטינים 1947–1949**, עמ' 225.
7. ↑  בני מוריס, **לידתה של בעיית הפליטים הפלסטינים 1947–1949**, עמ' 263–264.
8. ↑  בני מוריס, **לידתה של בעיית הפליטים הפלסטינים 1947–1949**, עמ' 595, סעיף 94.
**אלברט חיימסון** (באנגלית: **Albert Montefiore Hyamson**; ‏ 27 באוגוסט 1875,לונדון–5 באוקטובר 1954, לונדון) היה היסטוריון ופקיד בכיר בתקופת המנדט הבריטי.

ביוגרפיה
--------

אלברט חיימסון נולד בלונדון למשפחה יהודית. הרב משה חיימסון, שהיה הרב הראשי של האימפריה הבריטית, היה דודו.

לאחר סיום לימודי בית הספר הוא התחיל לעבוד במשרד הדואר.
במהלך מלחמת העולם הראשונה הוא היה בין הסופרים הציונים הבולטים באנגליה. באפריל 1917 הוא מונה לעורך של The Zionist Review. באוקטובר 1917 הוא החל לעבוד במחלקה היהודית ב"משרד התעמולה" של ממשלת בריטניה. בעבודה זו הוא היה אחראי על הפצת מידע שתעביר מסר של תמיכתה של הממשל בציונות. מספר פרסומים יצאו מטעם האיגוד הציוני של לונדון. באותה תקופה הוא כתב Great Britain and the Jews, פמפלט שהסביר את המסורת ארוכה של תמיכת בריטניה ביהודים. חיימסון השתתף ביצירת סרט The British Re-conquering Palestine for the Jews שהופץ למרכזים יהודים ברחבי העולם.

בשנת 1921 הרברט סמואל מינה את חיימסון לתפקיד אחראי על מחלקת מתן אשרות כניסה לארץ ישראל. ניסיונות של חיימסון לעמוד בדרישת הממשל בהקשר לכמות האשרות תרמו להורדת הפופולריות של חיימסון. בוילנה פעילותו הייתה ידוע כ"פעילות אנטישמית". במקרים רבים החלטות על מתן אשרה התקבלו על ידי חיימסון באופן אישי. בשנת 1926 הוא ערך סיור בקהילות יהודיות במזרח אירופה ופרסם ספר Palestine Old and New.
בשנת 1931 הוא התקבל למסדר האימפריה הבריטית.

בשנת 1934 בעקבות עליית הנאצים לשלטון בגרמניה מספר בקשות לקבלת אשרה גדל באופן משמעותי. מכיוון שחיימסון טיפל בכל בקשה באופן אישי התשובות היו יוצאות לאחר טיפול של 9 חודשים. לאור הביקורת הקשה חיימסון הודח מהתפקיד.

בשנת 1937 בעקבות המרד הערבי הגדול הוצא "הצעת חיימסון-ניוקומב". בהתאם להצעה זו היה צריך להקים מדינה בה יהיו זכויות שוות לכל התושבים ותהיה אוטונומיה מורחבת ליהודים וערבים. כמו כן צוין שמדינה יהודית לא יכולה לקום באזור בו קיים רוב ערבי. הצעה זו נדחתה על ידי מנהיגות יהודית.

בשנת 1942 חיימסון פרסם ספר Palestine: A Policy בה מתח ביקורת על ההנהגה הציונית. בשנת 1944 הוא היה בין מקימי ארגון The Jewish Fellowship. לפי השקפת עולם של הארגון פעילות ציונית תורמת להרחקה בין יהודים בארץ לבין יהודים בארצות הגולה. בשנת 1945 חיימסון היה חבר בצוות של מספר יהודים, ערבים ונוצרים (לרבות נביל ברבור) שכתבו "חוקת פלסטין". רעיונות החוקה תמכו בספר הלבן.

חיימסון התחתן בשנת 1911 והיו לו שני בנים ושתי בנות. שני בניו נהרגו בקרבות מלחמת העולם השנייה (אחד בסינגפור והאחר בפעולה אווירית).

בשנים 1945–1947 חיימסון היה נשיא האגודה להיסטוריה יהודית באנגליה והחל משנת 1944 ועד מותו היה עורך של פרסומי הארגון.

לקריאה נוספת
------------

* אלברט מונטפיורי חיימסון, **בריטניה הגדולה ותחיית ישראל בארצו**, תרגום: שמואל רפאלי, ירושלים: דפוס רפאלי, 1918

קישורים חיצוניים
----------------

ויקישיתוף מדיה וקבצים בנושא **אלברט היימסון** בוויקישיתוף
* ביוגרפיה
* אלברט מונטיפיורי חיימסון (1875-1954), דף שער בספרייה הלאומית

הערות שוליים
------------

1. ↑  תום שגב, Tom. One Palestine, Complete: Jews and Arabs Under the British Mandate, Abacus

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007262838505171
* BnF: cb15598773n (data)
* CiNii: DA02878730
* GND: 125001355
* ISNI: 0000 0001 0887 1909
* LCCN: n50030366
* NLG: 222930
* NTA: 067497853
* SELIBR: 257149
* SNAC: w6vn9fv4
* SUDOC: 093541929
* Trove: 869316
* VcBA: 495/9584
* VIAF: 34776216
* WorldCat: lccn-n50030366

 |
**הדגל הארמי/סורי** (בסורית: **ܐܬܐ ܣܘܪܝܝܬܐ**, אתא סורייתא), הוא דגל המשמש חלק מבני העדה הארמית-נוצרית ברחבי העולם, מתוך מטרה להדגיש את ההיסטוריה והזהות הלאומית שלהם כנצר לארמים הקדומים, שחיו באזור הסהר הפורה לפני כ- 3,000 שנה.

היסטוריה
--------

הדגל נקבע לראשונה במגזין בהרא סורייא (אנ') בגיליון ינואר 1980. עם זאת, הוא שונה לצורתו הנוכחית ב- 1982 על ידי עבדמשיחא חנא (ܥܒܕܡܫܝܚܐ ܚܢܐ), חבר המפלגה הסורית הסוציאלית-לאומית.

פירוש הדגל
----------

התבליט המקורי המופיע בדגל התגלה על ידי החוקר הצרפתי אנדרה דופנט-סומר (André Dupont-Sommer) (אנ') בתל חלף [דרוש מקור] שבצפון סוריה. בתבליט המקורי מופיעה שמש מכונפת (סמל לאל השמש במזרח התיכון הקדום) החקוק כעיגול. בעיצוב הדגל, השמש הוחלפה על ידי להבה או לפיד.

לפי גרסה אחת, הלהבה מסמלת את רוח הקודש, הרקע האדום את הדם שנשפך ברצח העם האשורי (באימפריה העות'מאנית בסוף המאה ה-19 ותחילת המאה ה-20) והצבע הצהוב את התקווה למדינה עצמאית, מכיוון שלעם האשורי אין מדינה.

שימוש בישראל
------------

הדגל מעל הכניסה למועדון הכנסייה הסורית אורתודוקסית בירושלים
בישראל משמש הדגל החל מהעשור השני של המאה ה-21 חלק מהנוצרים בישראל אשר מזדהים עם הלאום הארמי, בהם הכומר הנוצרי גבריאל נדאף.

ארגון "פורום גיוס העדה הנוצרית", התומך בגיוסם של בני העדה הארמית-נוצרית לצה"ל, עושה שימוש בדגל דומה לדגל הארמי. בגרסה זו, במקום הלהבה מופיע צלב, על הכנף הימנית מופיע עיגול לבן קטן ובו ארז הלבנון ועל הכנף השמאלית עיגול לבן קטן ובו צריח. לדבריהם, "הנשר מסמל את ישו שנשא אור לכל ארבעת כיווני העולם (ארבעה כוכבים) והמגדל הוא מגדל השמירה לארץ האבות". ארז הלבנון מסמל את הר הלבנון, "המעוז האחרון שיש בו עדיין ישות ארמית פיניקית נוצרית מזרחית באדמת האבות"

ראו גם
------

* דגל הדרוזים
* הדגל הצ'רקסי
* הדגל הנוצרי

קישורים חיצוניים
----------------

ויקישיתוף מדיה וקבצים בנושא **הדגל הארמי** בוויקישיתוף
* הדגל הארמי, באתר דגלי העולם (באנגלית)

הערות שוליים
------------

1. ↑  מתוך סטטוס בעמוד הפייסבוק של הפורום
גנרל **אלברט וודריג** (בגרמנית: **Albert Wodrig**;‏ 16 ביולי 1883 – 31 באוקטובר 1972) היה מפקד בכיר בוורמאכט שפיקד על קורפוס במלחמת העולם השנייה.

ביוגרפיה
--------

### קריירה מוקדמת

וודריג נולד ב-16 ביולי 1883 בברלין שהשתייכה לאימפריה הגרמנית. בשנת 1901 התגייס וודריג לצבא הגרמני הקיסרי, והצטרף לרגימנט הארטילריה ה-26 (הנובר ה-2), ולחם בשורותיו במלחמת העולם הראשונה, וב-8 באוקטובר 1914 הועלה לדרגת האופטמן. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה נשאר וודריג ברייכסווהר, ומילא בו תפקידי פיקוד ומטה. באביב 1928 מונה וודריג למפקד הגדוד ה-3 ברגימנט הארטילריה ה-4, וב-1 בפברואר 1929 הועלה לדרגת אוברסט לוטננט. בשנת 1930 מונה לקצין מטה בקבוצת הארמייה הראשונה, ובאביב 1931 מונה לקצין מטה בפיקוד התותחנים ה-3. ב-1 באוקטובר 1931 הועלה לדרגת אוברסט, וב-1 בדצמבר 1931 מונה למפקד רגימנט הארטילריה ה-1. ב-1 באפריל 1934 הועלה וודריג לדרגת גנרל מיור, וב-1 באוקטובר 1934 מונה למפקד הדיוויזיה ה-21. ב-1 במרץ 1936 הועלה לדרגת גנרל לוטננט, וב-10 בנובמבר 1938 פרש מתפקידו.

### מלחמת העולם השנייה

בפרוץ המלחמה מונה וודריג למפקד קורפוס מאולתר, ופיקד עליו במהלך הפלישה לפולין כחלק מהארמייה השלישית במסגרת קבוצת ארמיות צפון. ב-1 באוקטובר 1939 הועלה וודריג לדרגת גנרל חיל התותחנים, והקורפוס שבפיקודו הפך לקורפוס ה-26. במהלך המערכה על צרפת לחם וודריג עם הקורפוס שבפיקודו כחלק מהארמייה ה-18 במסגרת קבוצת ארמיות B, ובשלב השני כחלק מהארמייה השנייה במסגרת קבוצת ארמיות A, וב-19 ביולי 1940 קיבל על פעולותיו את עיטור צלב האבירים של צלב הברזל.

במהלך מבצע ברברוסה לחם וודריג עם הקורפוס שבפיקודו כחלק מהארמייה ה-18 במסגרת קבוצת ארמיות צפון, וב-22 באפריל 1942 קיבל על פעולותיו את עיטור הצלב הגרמני בזהב. ב-1 באוקטובר 1942 פרש וודריג מתפקידו והועבר לעתודת המילואים, וב-1 בפברואר 1943 מונה למפקד המחוז הצבאי הראשון. ב-1 בנובמבר 1944 פרש וודריג מתפקידו והועבר לעתודת המילואים, וב-28 בפברואר 1945 פרש וודריג לביתו.

### לאחר המלחמה

לאחר המלחמה התגורר וודריג בבאד הויינהאוזן, עד למותו ב-31 באוקטובר 1972.

קישורים חיצוניים
----------------

* אלברט וודריג באתר lexikon-der-wehrmacht בגרמנית

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0003 8903 5666
* NTA: 341577561
* VIAF: 282332472
* WorldCat (עם VIAF): 282332472

 |
איור המדגים חתך צד של בדיקה רקטאלית בגבר, כולל מיקום בלוטת הערמונית, פי הטבעת ושלפוחית השתן
**בדיקה רקטאלית** היא בדיקה רפואית פולשנית של החלחולת הנערכת על ידי רופא או איש צוות רפואי אחר.

ההליך
-----

בדיקה רקטאלית במישוש (בלטינית: palpatio per anum; ובר"ת PPA) היא בדיקה רפואית פשוטה באופן יחסי. המטופל חושף את פלג גופו התחתון ונמצא בתנוחה שבה ניתן לגשת לפי הטבעת (בדרך כלל, בשכיבה על הצד, בכריעה על שולחן הבדיקה, בהתכופפות על שולחן הבדיקה, או בשכיבה ורגליו מפוסקות ומורמות).

אם המטופל שוכב על צידו, הרופא יבקש בדרך כלל מן המטופל לקפל את רגליו כלפי החזה. הרופא מפסק את העכוז, ותחילה בודק באופן חיצוני את אזור פי הטבעת וחיץ הנקביים לסימני מחלה, כגון טחורים, גידולים, או פריחה עורית. לאחר הרגעת המטופל הרופא מחדיר אצבע עטויה בכפפה ומרוחה במשחה לתוך החלחולת, דרך פי הטבעת, וממשש בתוך החלחולת כחמש שניות עד דקה שלמה.

שימושי הבדיקה
-------------

ניתן להשתמש בבדיקה רקטאלית למטרות הבאות:

* אבחון גידולים באזור פי הטבעת והחלחולת;
* אבחון הפרעות בבלוטת הערמונית, בעיקר גידולים והתרחבות שפירה של הבלוטה, אולם בבדיקה רקטאלית לא ניתן בדרך כלל לאבחן את רוב הגידולים בבלוטת הערמונית הנמצאים בשלבים מוקדמים;
* אבחון דלקת התוספתן או מצבים אחרים של בטן חריפה;
* הערכת מצב פי הטבעת, מידע העשוי לסייע במקרי אי שליטה בסוגרים, מחלות עצביות, או פגיעה טראומטית בעמוד השדרה;
* למישוש איברי רבייה אצל נשים;
* לדגימת צואה במקרי עצירות;
* כבדיקה מקדימה לקולונוסקופיה;
* להערכת מצב טחורים;
* כדי לפסול מומים מולדים בפי הטבעת אצל ילודים.

פעמים רבות משלבים את הבדיקה הרקטאלית עם בדיקת דם סמוי בצואה העשויה להצביע על דימומים במערכת העיכול כתוצאה מכיב, או גידול. בדיקה רקטאלית אינה מספקת כדי לפסול אפשרות של סרטן המעי הגס כיוון שבדיקה זו סוקרת רק כ-10% מכלל שטח המעי הגס, אולם היא מהווה חלק חשוב מבדיקה גופנית כללית כיוון שגידולים רבים ומחלות אחרות עלולות להתבטא בממצאים העולים בבדיקה רקטאלית.

ברפואה וטרינרית
---------------

בדיקה רקטאלית משמשת כלי אבחוני חשוב ברפואה וטרינרית. בבדיקת כלבים ניתן להעריך באמצעותה את מצב בלוטת הערמונית (בדומה לבני אדם), את שלפוחית השתן, בלוטות לימפה, ובלוטות פי הטבעת. בסוסים היא חלק בלתי נפרד מבדיקה גופנית של סוס לאבחון כאבי בטן (קוליק), ומצבי מחלה אחרים. בדיקה רקטאלית בסוסים נושאת סיכון קטן של גרימת קרע בפי הטבעת, מצב מסכן חיים בסוסים. בבקר בדיקה רקטאלית היא בדיקה שגרתית ומשמשת אחת השיטות לאבחון הריון.

קישורים חיצוניים
----------------

ויקישיתוף מדיה וקבצים בנושא **בדיקה רקטאלית** בוויקישיתוף
* הסבר על בדיקה רקטאלית, באתר שירות הבריאות הלאומי הבריטי. (באנגלית)
* בדיקה רקטאלית, באתר החברה האמריקאית לאונקולוגיה קלינית. (באנגלית)

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**ריקן מינסייטו** (ביפנית: 立憲民政党, "המפלגה הדמוקרטית החוקתית") הייתה אחת המפלגות העיקריות שפעלו באימפריה היפנית בתקופה שלפני מלחמת העולם השנייה.

המפלגה נוסדה ב-1 ביוני 1927, לאחר איחוד המפלגות קנסייקאי וסייו הונטו. מצע המפלגה היה ליברלי יותר מיריבתה, ריקן סייוקאי, והיא קראה לשלטון תחת הדיאט של יפן ולא תחת הגנרו, צמצום ההבדלים בין העניים לעשירים, שיתוף פעולה בינלאומי והגנה על זכויות האדם. קהל היעד שלה מעמד הביניים העירוני, אך היא קיבלה את עיקר תמיכתה הפיננסית מהזאיבצו של מיצובישי.

בבחירות הכלליות של 1928 זכתה המפלגה ב-217 מושבים בבית הנבחרים של הדיאט של יפן, לעומת 218 המושבים בהם זכתה יריבתה ריקן סייוקאי. בבחירות הבאות, ב-1930, זכתה מינסייטו ב-273 מושבים, לעומת 174 של ריקן סייוקאי, והשיגה את הרוב המוחלט בדיאט ונשיא המפלגה, המאגוצ'י אוסאצ'י, הפך לראש הממשלה. משימתו הראשונה של המאגוצ'י הייתה ריסון השפעות המשבר הכלכלי של 1929, והוא עשה זאת על ידי קיצוץ ההוצאות הממשלתיות ועידוד היצוא.

במהלך כהונתו של המאגוצ'י, תמכה מינסייטו בגישה פייסנית ביחסי החוץ של יפן, ואף אישרו את אמנת לונדון מ-1930. אולם, המאגוצ'י נפל קורבן להתנקשות בידי פעיל אולטרה-לאומני בתחנת הרכבת התחתית של טוקיו ב-14 בנובמבר 1930. ואקצוקי רייג'ירו החליף אותו בראשות הממשלה.

מינסייטו הביעה התנגדות נחרצת לתקרית מוקדן ב-1931. שר החוץ קיג'ורו שידהרה וראש הממשלה ואקצוקי נתקלו בביקורת רבה על כך שהם מתערבים בענייני צבא, ואף הואשמו בשחיתות. בעקבות זאת התמוטטה הממשלה.

בבחירות הכלליות של 1932 ערקו מספר חברי מפלגה לריקן סייוקאי, שזכתה ברוב המוחלט בבית, עם 301 מושבים. נשיא מפלגת ריקן סייוקאי, אינוקאי צויושי הפך לראש הממשלה. מינסייטו הצליחה להתאושש בבחירות הבאות ב-1936, והשיגה 205 מושבים, לעומת 175 מושבים של סייוקאי, וזאת הצליחה לעשות רק לאחר שאימצה גישה פרו-צבאית יותר. עם זאת, ההפרש הקטן בין מספר המושבים של שתי המפלגות המתחרות הביא לבית חצוי, ומינסייטו ירדה ל-179 בבחירות שנערכו שנה לאחר מכן, בעוד סייוקאי נשארה על 175ת והדבר הגביל עוד יותר את פעילות בית הנבחרים. 

חברי מפלגת מינסייטו הצביעו בעד פירוקה ב-15 באוגוסט 1940, והצטרפות למפלגת טאיסיי יוקוסאנקאי, כחלק ממאמציו של פומימרו קונואה ליצור משטר חד-מפלגתי.

לקריאה נוספת
------------

* Gordon, Andrew. **A Modern History of Japan: From Tokugawa Times to the Present**. Oxford University Press, 2003. מסת"ב 9780195110609.


|  |  |
| --- | --- |
| בקרת זהויות עריכת הנתון בוויקינתונים | 
* LCCN: n85004102
* VIAF: 312906496
* WorldCat: lccn-n85004102

 |
**הדו-קרב האחרון: הסיפור האמיתי של משפט בקרב בצרפת של ימי הביניים** הוא ספר מאת הסופר האמריקאי אריק ג'אגר משנת 2004, שעסק בדו-קרב האחרון שהוכר רשמית בצרפת.

עלילה
-----

הספר מגולל את סיפור המשפט שנערך ב-29 בדצמבר 1386 והדו-קרב בין האביר הנורמני ז'אן דה קארוז' לבין ז'אק לה גרי. קארוז' האשים את לה גרי באונס אשתו מרגריט דה קארוז', ששם נעוריה היה דה תיבוויל, בינואר הקודם ופנה למלך שארל השישי בבקשה לערער על ההחלטה שניתנה על ידי הרוזן פייר ד'אלנקון, שלדעת קארוז' העדיף את לה גרי. כל לוחם שעדיין חי בסוף הדו-קרב יוכרז כמנצח כסימן לרצון האל. אם ז'אן דה קארוז' היה מפסיד, מרגריט דה קארוז' הייתה נשרפת על המוקד כעונש על האשמתה השקרית.

במאות מאז מותו של לה גרי המקרה הפך לאגדה תרבותית חשובה בצרפת והאשמה או חפותם של משתתפיה היו מקור לוויכוח גדול בקרב היסטוריונים ומשפטנים.

עיבודים
-------

גרסה מקוצרת של הספר הוקראה על ידי רוברט גלניסטר ברדיו BBC כ"ספר השבוע" בין 10 בינואר ל-14 בינואר 2005.

"הדו-קרב האחרון", סרט תיעודי דרמטי המבוסס על הספר וכולל הערות של ג'אגר שודר על ידי BBC Four כחלק מעונה על ימי הביניים ב-24 באפריל 2008.

ביולי 2019 דווח שבן אפלק ומאט דיימון יכתבו, יפיקו ויככבו בעיבוד קולנועי לרומן, אותו רידלי סקוט אמור לביים. ג'ודי קומר תככב בתפקיד מרגריט דה קארוז'. הצילומים התרחשו בצרפת בפברואר ומרץ 2020 ואמורים להתחדש באירלנד. הסרט אמור היה במקור לצאת במהדורה מוגבלת ב-25 בדצמבר 2020, לפני שיופץ לאקרנים ב-8 בינואר 2021. עם זאת, כתוצאה ממגפת COVID-19, תאריך הקרנת הבכורה נדחה ל-15 באוקטובר 2021.

הערות שוליים
------------

1. ↑  The Last Duel, *Eric Jager*, Retrieved on 4 August 2007
2. ↑  Daoust, Phil (10 בינואר 2005). "Radio Pick of the Day". *The Guardian*. London. נבדק ב-2010-06-10. `{{cite news}}`:  (עזרה)
3. ↑  Fleming Jr. Mike (22 ביולי 2019). "Ridley Scott, Matt Damon, Ben Affleck & Nicole Holofcener Huddle On 14th Century Tale 'The Last Duel'". *Deadline Hollywood*. נבדק ב-22 ביולי 2019. `{{cite news}}`:  (עזרה)
4. ↑  The Last Duel. "The Last Duel Film Extras Open Casting". נבדק ב-2020-02-13.
5. ↑  Kroll, Justin (2019-11-16). "Ridley Scott's 'The Last Duel' Gets the Greenlight as Disney Dates Multiple Titles". *Variety* (באנגלית). נבדק ב-2019-11-16.
6. ↑  Rubin, Rebecca (23 ביולי 2020). "'Star Wars' Films, 'Avatar' Sequels Pushed Back a Year in Disney Release Calendar Shakeup". *Variety*. נבדק ב-23 ביולי 2020. `{{cite news}}`:  (עזרה)
**יהויקים אבי מרים** (יוונית: Ιωακείμ) הוא קדוש נוצרי, בעלה של חנה הקדושה ואביה של מרים, אם ישו. רוב הפרטים הידועים עליו מגיעים מן הספר החיצוני הבשורה על-פי יעקב, שכן ארבע הבשורות הקנוניות אינן מספקות פרטים של ממש אודות הוריה של מרים, ואף אינן מציינות את שמותיהם. 

המלאך מופיע בפני יהויקים
לפי הבשורה על-פי יעקב, יהויקים היה איש אמיד וירא אלוהים, אשר הרבה לחלק צדקה לעניים ולתרום כספים לבית הכנסת בציפורי. עם זאת, תרומותיו נדחו בהיותו חשוך ילדים, שכן הדבר פורש כאות רע. יהויקים פרש אל המדבר למשך ארבעים ימים, אותם העביר בתפילה ובצום. מלאכים נגלו לו ולחנה הקדושה בו-זמנית והבטיחו להם צאצא. יהויקים שב לירושלים וחיבק את חנה בשער העיר. סצנה זו הייתה פופולרית מאוד באמנות הדתית בימי הביניים, שכן סיפור המעשה נכלל במקראת הזהב (ראו בתמונה משמאל). ועידת טרנטו, שהתכנסה באמצע המאה ה-16, שמה קץ לכך כאשר אסרה על תיאור אירועים מהבשורות החיצוניות. 

רק בשנת 1584 הונהג במערב חג לכבודו של יהויקים הקדוש, אך מועדו שונה מספר פעמים במשך 400 השנים שלאחר מכן, ומאז 1969, יום חגו נחוג ביחד עם זה של חנה הקדושה ב-26 ביולי. בנצרות האורתודוקסית נחוג חגו של יהויקים הקדוש ב-9 בספטמבר.

קיימת מסורת המצביעה על קבריהם של יהויקים וחנה בכנסיית קבר מרים בירושלים.

ראו גם
------

* קפלת סקרובני

קישורים חיצוניים
----------------

ויקישיתוף מדיה וקבצים בנושא **יהויקים** בוויקישיתוף
* L'apocrifo diGiacomo. Tra fede e tradizione

|  |  |
| --- | --- |
| בקרת זהויות עריכת הנתון בוויקינתונים | 
* GND: 118712160
* VIAF: 45097032
* WorldCat: viaf-45097032

 |
**שליו-שיחים מניפורי** (שם מדעי: *Perdicula manipurensis*) הוא מין של עוף קטן עד בינוני, ממשפחת הפסיוניים, (סוג: *Perdicula)*, החי באזורים של עשביה גבוהה. שליו זה נצפה בעבר בהודו, מערב בנגל, אסאם, מניפור, נאגאלנד ומגהלאיה. לא התקבל אישור על צפייה במין זה משנת 1932 עד 2006, והוא כלול ברשימת המינים בסיכון של IUCN‏.

בית גידולו של שליו הבוש המניפורי, קטן יחסית והוא קטן והולך, עקב פעילות קיטוע קרקע מתמשכת.
משנת 1932 לא נרשמו תצפיות על שליו זה וביוני 2006 דיווח לראשונה לאחר 74 שנים החוקר אנווארודין צַ'אוּדְהָרִי כי ראה אותו ב"אסאם". בחדשות ה-BBC צוטט Rahul Kaul מנהל ארגון **Wildlife Trust of India**, כמי שאמר: "היצור הזה חזר מן השאול."

קישורים חיצוניים
----------------

ויקישיתוף מדיה וקבצים בנושא **שליו-שיחים מניפורי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
 |

* American Birding Association, MANIPUR BUSH-QUAIL, BIRDBASE
* Manipur Bush Quails, AvianWeb.com

הערות שוליים
------------

1. ↑  שליו-שיחים מניפורי באתר הרשימה האדומה של IUCN
2. ↑  מינים בסיכון - הרשימה האדומה של ה-IUCN.
3. ↑  **Syed Zarir Hussain** , Rare quail sighted in Assam after 75 years, B&C - Nature News
4. ↑  **Extinct** quail sighted in India BBC-NEWS
**אנסמבל זמרי קולגיום** (או "קולגיום תל אביב" בתחילת דרכו), הוא הרכב קולי שהוקם בשנת 1997 על ידי המנצח אבנר איתי. האנסמבל פעיל בשירת א-קאפלה ובשירה בליווי תזמורות קאמריות, תוך שימת דגש על ביצוע מוזיקה יהודית וישראלית, לצד מיטב הרפרטואר הקלאסי הכללי.

בתחילת פעילותו מנה ההרכב כ-16 זמרים, אך עם השנים הורחבו שורותיו והוא כעת מונה יותר מעשרים זמרים, כולם מוזיקאים בעלי הכשרה קולית מקצועית ובעלי ניסיון רב בשירת אנסמבל. אבנר איתי שימש כמנצח והמנהל המוזיקלי עד שנת 2011. בתחילת שנת 2014 החליף ישי שטקלר את ברק טל בתפקיד המנהל המוזיקלי. האנסמבל נוהג להופיע באולמות קונצרטים ובפסטיבלים המובילים ברחבי הארץ (פסטיבל ישראל, כפר בלום, חג החגים בחיפה, פסטיבל מוזיקה דתית בנצרת ופסטיבל אבו גוש), התארח במספר קונצרטים בסדרת "אתנחתא" המושמעת בשידור חי בקול המוזיקה, והשתתף בסיורים באירופה. 

בפעילותם שמים זמרי קולגיום דגש על שיתוף פעולה ערבי-יהודי, בין השאר בהשתתפותם בפרויקט רב השנים Voice of Peace, עם מקהלה ערבית משפרעם ועם הזמרת תמנה בראואר.

קישורים חיצוניים
----------------

* זמרי קולגיום, ברשת החברתית פייסבוק

הערות שוליים
------------

1. ↑  מיסה חגיגית קטנה מאת ג’ואקינו רוסיני, "קונצרט חגיגי לרגל מינויו של ישי שטקלר למנהלו המוזיקלי החדש של האנסמבל", אתר עכבר העיר, 12 במרץ 2014
ארמון זמרי-לים במארי
מכתב של זמרי-לים, בנוגע לייסוד בית בתרקה
**זמרי-לים** (נכתב גם זִימְרִי-לִים, זימרילים או זִמרִלִם) היה מלך מארי בערך בין השנים 1761-1775 לפנה"ס.

ביוגרפיה
--------

זמרי-לים היה בנו של חדניאדו שהשתייך למשפחת המלוכה של המלך יחדון-לים. אמו הייתה אדודורי אחותו של המלך דדיחדון שהיה מלך של שבט רבום, מבני ימין. בשנה הראשונה למלכותו נחתם מכתב שבו מצוינים פרטי הוריו, לאחר מכן החליט כנראה ליחס את עצמו ליחדון-לים, ובהתאם לכך הוכנו חותמות חדשות.

לאחר שיחדון-לים נרצח על ידי אנשי חצרו, הוא ברח לימחד (שבירתה הייתה חלב). מלך אשור שמשי-אדד הראשון השתלט על מארי ומינה את בנו ישמח-אדד לשליט העיר. לאחר מותו של שמשי-אדד הראשון חזר זמרי-לים והשתלט מחדש על מארי בעזרתו של מלך ימחד ירים-לים הראשון. 

זמרי-לים שלט במארי כ-13 שנה ועל אזורים סמוכים לאורך הפרת ועמק החבור. הוא כרת פעם אחת ברית עם חמורבי מלך בבל נגד אשנונה. כל הידוע לנו על חייו של זמרי-לים מקורו בלוחות טין שהתגלו בארכיון של מארי. בתקופת מלכותו מארי סבלה מפשיטות של בני ימין שנהגו לפשוט על אזורים שבין מארי תרקה וושַגַרַתֻם, בזזו את הצאן ולעיתים התיישבו במקום. זמרי-לים נלחם בהם, הוא הרג את שר הצבא דוידום ואת המלכים של בני ימין. חשיבותו של הניצחון הביאה לכך שלפחות שתיים משנות מלכותו נקראו על שמו.

הוא נישא לשיבתו, שהייתה נסיכה מימחד, ונולדו לו לפחות שמונה בנות מנשים שונות. חלק מבנותיו התחתנו עם שליטים מקומיים ושתי בנות הפכו לכוהנות. מארי נכבשה על ידי חמורבי שבזז אותה, ומאז שמו של זמרי-לים נעלם מהעדויות ההיסטוריות.

ראו גם
------

* מארי
* הכתרת זמרי-לים

לקריאה נוספת
------------

* Marie-Louise Buhl, Un sceau de Zimrilim, **Syria. Archéologie, Art et histoire** 59, 1982, עמ' 93–100 doi: 10.3406/syria.1982.6789
* SASSON, J. M. (1998). "The king and I. A Mari king in changing perceptions "Journal of American Oriental Society 118(4): 453-470.
* CHARPIN, D. (1992) "Les legendes de sceaux de Mari: Nouvelles Données" in: YOUNG, G.(ed.) Mari in restrospect, Eisenbrauns, pp.59-76

* נתן וסרמן ויגאל בלוך, **האמורים - מסופוטמיה בראשית האלף השני לפני הספירה**, הוצאת כרמל, 2019, עמ' 292-316 בעיקר.
* משה ענבר, **השבטים האמוריים במארי**, אוניברסיטת תל אביב, 1985, עמ' 58 - 70.

קישורים חיצוניים
----------------

ויקישיתוף מדיה וקבצים בנושא **זמרי-לים** בוויקישיתוף
* זימרילים (פעל במאה ה-18 לפנה"ס), מלך מארי, דף שער בספרייה הלאומית

הערות שוליים
------------

1. ↑  משה ענבר, נבואות, בריתות ושבטים בתעודות מארי, מוסד ביאליק, 2007, עמ' 16
2. ↑  הערך "בנימין" אנציקלופדיה מקראית, כרך ב, עמ' 264

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007294095705171
* GND: 121146669
* LCCN: n99258208
* Trove: 1020816
* VIAF: 3544150943146526760009
* WorldCat: lccn-n99258208

 |
**שליו מונטזומה** (שם מדעי: *Cyrtonyx*) הוא סוג של עופות קרקע מהמשפחה שלווים אמריקניים. שלווים אלו כוללים 2 מינים הנפוצים במקסיקו ובקצה הדרומי של ארצות הברית. בעבר המין שליו ליצן אמריקאי (Cyrtonyx montezumae) היה המין היחיד בסוג, אך עקב בדיקות מולקולריות הוחלט שישנו עוד מין בסוג - שליו אמריקאי מנומר (Cyrtonyx ocellatus). 

שני המינים דומים מאוד ומכונים שלווי ליצן עקב צבעם הייחודי - שחור לבן משובץ, עם פנים הנראות מאופרות ובעלי פנים שחורות עם תווים שחורים בולטים - מראה המזכיר מסיכת ליצן. על ראשם ישנה כרבולת כתומה הנראית כמו פיאה וגולשת עד לקצה העורף. בטנם חומה ורגליהם קטנות ואפורות.

הם חיים ברחבי המדרונות הסלעיים וההרריים של מקסיקו וארצות הברית ומחפשים זרעים, שורשים, פירות וחרקים.

מינים
-----

* שליו ליצן אמריקאי (Cyrtonyx montezumae)
* שליו אמריקאי מנומר (Cyrtonyx ocellatus)

קישורים חיצוניים
----------------

ויקישיתוף מדיה וקבצים בנושא **שליו מונטזומה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* ADW
* ITIS
* NCBI
* GBIF
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007566359905171

 |
**זן** (באנגלית: strain) הוא מונח ביולוגי המתאר דרגה מתחת למין (הטקסונומי). "זן" אינו בעל מעמד במיון הטקסונומי.

בעברית המילה "זן" מתייחסת לכמה מושגים – cultivar,‏ variety,‏ breed,‏ strain – שאף אחד מהם אינו משמש למיון טקסונומי.

מיקרוביולוגיה או וירולוגיה
--------------------------

המונח strain מתאר את התרבית המקורית שבודדה מחולה, כלומר אוכלוסיית מיקרואורגניזם שהם הצאצאים מהדגימה המקורית או מתרבית טהורה אחרת שמקורה בדגימה המקורית. מבחינה אפידמיולוגית, אם אותו המין הטקסונומי בודד משני חולים באותה התפרצות, שניהם שייכים לאותו הזן (strain).

מאחר שלחיידקים ווירוסים יכולת להתרבות ברבייה אל-זוויגית, הם יורשים העתקים זהים של הגנים של הוריהם. ואולם שינויים בגנים עשויים להתרחש בעקבות שחלוף או מוטציה. מוטציות נוצרות בעקבות שגיאות במהלך העתקת ה-DNA או כתוצאה מחשיפה למוטגנים. שיעור המוטציות במיני חיידקים שונים הוא גבוה, ואף בזנים שונים מאותו המין. משום כך לדוגמה, לאותו המין של שפעת יכולים להיות זנים שונים בכל התפרצות מחודשת. את השינויים בין זן אחד למשנהו אפשר לקטלג תחת שלושה מאפיינים עיקריים:

* biovar - זנים אשר שונים מבחינה ביוכימית או פיזיולוגית.
* morphovars - זנים אשר שונים מבחינה מורפולוגית
* serovars - זנים אשר שונים מבחינה אנטיגנית

יש להבדיל את המונח strain מהמונח type, המתאר אוכלוסיות שונות של מינים.

בוטניקה
-------

למונח "זן" (strain) אין כל מעמד רשמי בבוטניקה כחלק מדרגה טקסונומית. במעבדות מחקר העוסקות בהשבחת צמחים משתמשים לעיתים במונח strain כתיאור הצאצאים של אב משותף, עם זאת, מבחינה משפטית ועסקית המוצר הסופי מוגדר "זן תרבות" (cultivar) ולא strain.

חיות מעבדה
----------

זן של עכבר או חולדה מתאר קבוצה של בעלי חיים עם מטען גנטי זהה. Strain נמצא לרוב בשימוש במעבדות כדי להבדיל בין קבוצות שונות של חיות ניסוי אשר כל אחת שונה מהאחרת במוטציה גנטית אחרת. השימוש הוא לרוב בהנדסה גנטית והזנים בקבוצות השונות מתרבים רק בתוך הקבוצה אליה הם שייכים.

ראו גם
------

* זן (טקסונומיה)

הערות שוליים
------------

1. ↑  Bacteriology II עמוד 219
**שליו הר השלג** (שם מדעי: *monorthonyx Anurophasis*) הוא מין של עוף קטן עד בינוני, ממשפחת הפסיוניים, המין היחיד בסוג זה, ואנדמי לאינדונזיה. הוא גדול באופן יחסי לשליוים, ואורכו מגיע עד ל-28 ס"מ.

מאפיינים
--------

שליו הר השלג חי באדמות אחו אלפיני. צבע נוצותיו חום כהה, המקור קרני וצבעוני, הרגליים צהובות והעיניים חומות. חלק גופו התחתון לבנבן ומפוספס בפסים שחורים עדינים יותר אצל הזכר מאשר אצל הנקבה. 

בית גידולו של שליו הר השלג נמצא בהרים הגבוהים של אינדונזיה ובהרי השלג של פפואה המערבית (פרובינציה). ריחוקו של בית הגידול (גובה של 3,000 מטר) ממקום יישוב הוא זה שהציל עוף זה מהכחדה. כיום הציפור מוגנת על פי חוק על ידי הממשלה האינדונזית.

הנקבה מטילה בדרך כלל עד שלוש ביצים בצבע חום בהיר, מנומר בכתמים כהים. הקן ממוקם מתחת לקבוצת עשבים. מזונו של שליו הר השלג מורכב בעיקר מזרעים, פרחים ועלים.

ראו גם
------

* שליו

קישורים חיצוניים
----------------

ויקישיתוף מדיה וקבצים בנושא **שליו הר השלג** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ARKive
* ITIS
* NCBI
* GBIF
 |

* Snow Mountain Quail , Birdlife Internationl

הערות שוליים
------------

1. ↑  שליו הר השלג באתר הרשימה האדומה של IUCN